b"\n_START_ARTICLE_\nOtavnik\n_START_SECTION_\nIzvor krajevnega imena\n_START_PARAGRAPH_\nKrajevno ime je verjetno izpeljano iz otava, tj. 'druga ko\xc5\xa1nja'. \xc4\x8ce je razlaga pravilna, ime prvotno ozna\xc4\x8duje travnik, na katerem kosijo dvakrat, za razliko od seno\xc5\xbeeti, po katerih kosijo le enkrat. V starih listinah so zapisi: leta 1252 Motevnich, pribli\xc5\xbeno leta 1306 Montaunich, 1392 Octemb, prib. 1406 Atavnick in 1421 Matawnikc. Iz te osnove je na Slovenskem \xc5\xa1e krajevno ime Otavice (v st. listinah leta 1340 Ottawnich, 1436 dorff Ottawnikch) in morda tudi ime potoka Otav\xc5\xa1\xc4\x8dica."